Dennis Rommedahl

Dennis Rommedahl (s. 22. heinäkuuta 1978 Kööpenhamina, Tanska) on tanskalainen ammattilaisjalkapalloilija, joka pelasi pitkään varsinkin Alankomaissa. Rommedahlin pelipaikka oli laitalinkki. Hän pelasi Tanskan maajoukkueessa 126 ottelua ja teki niissä 21 maalia.

 Ura 
 Seurajoukkueura 
Kööpenhaminan Bispebjergin kaupunginosasta kotoisin oleva Rommedahl aloitti jalkapalloilun paikallisissa seuroissa, kuten 
Boldklubben af 1893:ssa ja Lyngby Boldklubissa. Debyyttinsä aikuisten sarjoissa hän teki vuonna 1995 Lyngbyn joukkueessa Tanskan superliigassa.

Hänet ostettiin vuonna 1997 hollantilaiseen PSV Eindhoveniin, jossa hän debytoi 22. maaliskuuta SC Heerenveeniä vastaan. Kahden PSV:ssä pelatun ottelun jälkeen hänet lainattiin RKC Waalwijkiin Eredivisie-kaudeksi 1997–1998. Seuraavaksi kaudeksi hän palasi Eindhoveniin, jossa hän sai valtavasti vastuuta ja pääsi käyttämään nopeuttaan laitahyökkäyksissä. Hän voitti Eindhovenissa liigamestaruuden ja Hollannin supercupin neljästi. Italialaiset seurat olivat kiinnostuneita hänestä, mutta siirtoa ei saatu aikaan.

Rommedahl siirtyi kesällä 2004 englantilaiseen Charlton Athleticiin neljän vuoden sopimuksella. Ensimmäinen Charlton-kausi kului lähinnä vaihtopenkillä ja fysioterapeuttien pöydillä. Toinen kausi menikin jo paremmin, ja hän nousi merkittävään rooliin joukkueensa saavuttaessa Valioliigan kärkijoukkueita. Kesällä 2006 venäläinen FK Zenit Pietari oli lähellä saada sopimuksen laitalinkin kanssa. Joulukuussa 2006 Rommedahlin kotikaupungin suurseura FC Kööpenhamina oli valmis ostamaan miehen yhdellä miljoonalla punnalla. Siirto kuitenkin kariutui. Kesällä 2007 turkkilainen Galatasaray SK ja espanjalainen Getafe CF ilmaisivat kiinnostuksensa ostaa hänet. Charlton myi Rommedahlin yllättäen Ajaxiin 680 000 punnalla 20. heinäkuuta. Ajaxissa hän voitti Hollannin supercupin.

 Maajoukkueura 
Rommedahl debytoi Tanskan U-19-joukkueessa heinäkuussa 1996. U-19- ja U-21-joukkueissa hän pelasi yhteensä 19 ottelua, joissa hän teki viisi maalia. Kun Morten Olsen siirtyi maajoukkueen peräsimeen, Rommedahl sai kutsun maaotteluun elokuussa 2000. Hän pelasi seuraavissa 38 maaottelussa, joista 32:ssa hän oli avauskokoonpanossa. Tuohon sarjaan mahtui myös maailmanmestaruuskilpailuissa vuonna 2002 pelatut neljä ottelua. Hän teki maalin hallitsevaa maailmanmestaria Ranskaa vastaan. Hän pelasi myös Euroopan mestaruuskilpailuissa 2004 kaikki neljä ottelua.

 Tilastot 
KausiSeuraSarjaOttelutMaalit 1995–1996  Lyngby FC   Tanskan Superliiga  9  0 1996–1997  Lyngby FC   Tanskan Superliiga  17  4 1996–1997  PSV Eindhoven   Eredivisie  2  0 1997–1998  RKC Waalwijk   Eredivisie  34  5 1998–1999  PSV Eindhoven   Eredivisie  19  2 1999–2000  PSV Eindhoven   Eredivisie  23  0 2000–2001  PSV Eindhoven   Eredivisie  31  5 2001–2002  PSV Eindhoven   Eredivisie  34  12 2002–2003  PSV Eindhoven   Eredivisie  33  6 2003–2004  PSV Eindhoven   Eredivisie  19  4 2004–2005  Charlton Athletic   Valioliiga  26  2 2005–2006  Charlton Athletic   Valioliiga  21  2 2006–2007  Charlton Athletic   Valioliiga  28  0 2007–2008  Ajax   Eredivisie  30  3 2008–2009  Ajax   Eredivisie  3  0 2008–2009  NEC Nijmegen   Eredivisie  14  0 2009–2010  Ajax   Eredivisie  28  6 2010–2011  Olympiakos FC   Kreikan Superliiga  18  1 2011–2012  Brøndby IF   Tanskan Superliiga  20  3 Yhteensä  409  55

 Maajoukkuemaalit  
 #  Päivä  Paikka  Vastustaja  Maali  Tulos  Kilpailu 1  7. lokakuuta 2000  Belfast, Pohjois-Irlanti   Pohjois-Irlanti  1–1  1–1  MM-kilpailut 2002 (karsinta) 2  15. marraskuuta 2000  Kööpenhamina, Tanska   Saksa  1–0  2–1  Ystävyysottelu 3  15. marraskuuta 2000  Kööpenhamina, Tanska   Saksa  2–0  2–1  Ystävyysottelu 4  1. syyskuuta 2001  Kööpenhamina, Tanska   Pohjois-Irlanti  1–0  1–1  MM-kilpailut 2002 (karsinta) 5  6. lokakuuta 2001  Kööpenhamina, Tanska   Islanti  1–0  6–0  MM-kilpailut 2002 (karsinta) 6  17. huhtikuuta 2002  Kööpenhamina, Tanska   Israel  3–0  3–1  Ystävyysottelu 7  11. kesäkuuta 2002  Incheon, Etelä-Korea   Ranska  1–0  2–0  MM-kilpailut 2002 8  29. maaliskuuta 2003  Bukarest, Romania   Romania  1–1  5–2  EM-kilpailut 2004 (karsinta) 9  29. maaliskuuta 2003  Bukarest, Romania   Romania  5–2  5–2  EM-kilpailut 2004 (karsinta) 10  9. helmikuuta 2005  Ateena, Kreikka   Kreikka  1–2  1–2  MM-kilpailut 2006 (karsinta) 11  17. elokuuta 2005  Kööpenhamina, Tanska   Englanti  1–0  4–1  Ystävyysottelu 12  16. elokuuta 2006  Odense, Tanska   Puola  2–0  2–0  Ystävyysottelu 13  6. syyskuuta 2006  Reykjavík, Islanti   Islanti  1–0  2–0  EM-kilpailut 2008 (karsinta) 14  6. kesäkuuta 2007  Riika, Latvia   Latvia  1–0  2–0  EM-kilpailut 2008 (karsinta) 15  6. kesäkuuta 2007  Riika, Latvia   Latvia  2–0  2–0  EM-kilpailut 2008 (karsinta) 16  17. lokakuuta 2007  Kööpenhamina, Tanska   Latvia  3–1  3–1  EM-kilpailut 2008 (karsinta) 17  19. kesäkuuta 2010  Pretoria, Etelä-Afrikan tasavalta   Kamerun    2–1  MM-kilpailut 2010 18  11. elokuuta 2010  Kööpenhamina, Tanska   Saksa    2–2  Ystävyysottelu 19  26. maaliskuuta 2011  Oslo, Norja   Norja    1–1  EM-kilpailut 2012 (karsinta) 20  7. lokakuuta 2011  Nikosia, Kypros   Kypros    4–1  EM-kilpailut 2012 (karsinta) 21  7. lokakuuta 2011  Nikosia, Kypros   Kypros    4–1  EM-kilpailut 2012 (karsinta)

 Saavutukset 
Eredivisien mestaruus : 1997, 2000, 2001, 2003
Alankomaiden supercupin voitto : 1998, 2000, 2001, 2003, 2007

 Lähteet 
 Dennis Rommedahl Transfermarkt-sivustolla 
 Dennis Rommedahl National Football Teams -sivustolla 

 Viitteet 

 Aiheesta muualla 
DennisRommedahl.com  
Tanskan maajoukkuesivujen pelaajaprofiili  

Luokka:Tanskalaiset jalkapalloilijat
Luokka:Vuonna 1978 syntyneet
Luokka:Elävät henkilöt